|  |
| --- |
| **ΟΙΚΟΛΟΓΙΑ ΚΑΙ ΘΕΟΛΟΓΙΑ****(ΟΙΚΟ - ΘΕΟΛΟΓΙΑ)** |
| ΣΧΕΣΗ ΧΡΙΣΤΙΑΝΙΚΗΣ ΠΙΣΤΗΣ ΚΑΙ ΟΙΚΟΛΟΓΙΑΣΔημιουργός και Δημιουργία πνεύμα και ύλη άσκηση η σωτηρία στον Χριστιανισμό |
| ***Λαθεμένη θρησκευτική αγωγή***σωτηρία της ψυχής άϋλο, απροσδιόριστο στοιχείο εξαϋλωμενη σχέση με τον Θεό απροσδιόριστο είδος «επιβίωσης», σε κάποιο «άλλο κόσμο» |
| * Η φύση είναι **δημιουργία** του Θεού. Εμείς είμαστε **διαχειριστές και φύλακες** της φύσης, σύμφωνα με τη Βίβλο (Γεν. 2, 15).
* Η χριστιανική πίστη **δεν έχει χαρακτήρα διανοητικής ενασχόλησης με το Θεό**. **Απορρίπτει την απολυτοποίηση του πνεύματος** που είναι εξίσου επικίνδυνη **με την απολυτοποίηση της ύλη**ς.
* Ο Χριστιανισμός βλέπει τον άνθρωπο ως **ενιαία ψυχοσωματική οντότητα**. Η άποψη πως ο Χριστιανισμός θεωρεί το σώμα ως κάτι κατώτερο αποτελεί **διαστρέβλωση** της χριστιανικής διδασκαλίας.
* **Εσφαλμένα** νομίζεται ότι **πνευματική ζωή** είναι όταν ο πιστός ασχολείται με μη υλικά ζητήματα υποτιμώντας το σώμα. Ο όρος «πνευματικός», στο εκκλησιαστικό λεξιλόγιο, δεν προέρχεται από το ανθρώπινο πνεύμα, αλλά από **το Άγιο Πνεύμα**, το τρίτο Πρόσωπο της Αγίας Τριάδας.
* Η ασκητικότητα **δεν στρέφεται εναντίον του ανθρώπινου σώματος**, γιατί **δεν υπάρχει αυτός ο διαχωρισμός σώματος και ψυχής** ως διαφορετικών συστατικών που αντιμάχονται μεταξύ τους (πυθαγόρεια και πλατωνική αντίληψη). Ο ασκητής **δεν πολεμάει το σώμα του** αλλά **τα πάθη του**.
* Κύριο χαρακτηριστικό της θέωσης είναι ακριβώς η υπέρβαση του θανάτου μέσα από την προσωπική σχέση με τον Θεό, στην οποία οι άνθρωποι **μετέχουν ολόκληροι, ψυχή και σώμα**.
* Η **πτώση** του ανθρώπου **συμπαρέσυρε** ολόκληρη την **κτίση**. Η εκκλησία αποθέτει σε κάθε άνθρωπο την πελώρια τιμή και ευθύνη για τη **σωτηρία** του σύμπαντος κόσμου, αυτού του κόσμου **που η σάρκα του είναι σάρκα μας και η ζωή του ζωή μας**. **Σωτηρία για την εκκλησία είναι η απελευθέρωση της ζωής από τη φθορά και η μετοχή του κτιστού κόσμου στον τρόπο υπάρξεως του ακτίστου Θεού για να αφθαρτιστεί.**
 |
| ***Η χριστιανική θεώρηση του κόσμου και το ευχαριστιακό ήθος***Η Εκκλησία με το **μυστήρια** της εμπνέει οικολογικό ήθος. Σε όλα τα μυστήρια χρησιμοποιεί **υλικά** στοιχεία (οίνος, άρτος, νερό, λάδι κ.ά.) τα οποία **αφθαρτίζονται** μέσα στο χώρο της. Αυτή η πράξη είναι **πράξη σεβασμού προς την ύλη**, που σημαίνει **ευθύνη για διαφύλαξή της και αφορμή ευχαριστίας προς τον Θεό.**Ο χριστιανός μεταχειρίζεται με σεβασμό το περιβάλλον και **προσεύχεται για όλη τη δημιουργία**. Ο Ι. Δαμασκηνός μας λέει: *“****λατρεύω τον Δημιουργό της ύλης****. Αυτόν που για χάρη μου έγινε ύλη και καταδέχτηκε να κατοικήσει στην ύλη, που* ***μέσω της ύλης κατεργάστηκε τη σωτηρία μου.*** *Δε θα πάψω* ***να σέβομαι την ύλη*** *(την αγιασμένη με τη σάρκωση του Κυρίου) που έγινε αιτία της σωτηρίας μου.* ***Tην ύλη τη θεωρώ σαν κάτι ιερό· και την προσκυνώ, επειδή μέσω αυτής συντελέστηκε η σωτηρία μου και τη σέβομαι όχι ως Θεό,*** *αλλά ως* ***κτίσμα γεμάτο θεία ενέργεια και χάρη****”*.**Η αφετηρία του οικολογικού προβλήματος βρίσκεται στην τεχνολογία, αλλά η αιτία του εντοπίζεται στην ηθική**. Η τεχνολογία **δεν ευθύνεται για τις παρενέργειές της**. **Υπεύθυνος είναι ο άνθρωπος** με τη χρήση ή την κατάχρηση της τεχνολογίας. Η φύση **δεν είναι ιδιοκτησία** του ανθρώπου. Πολύ σωστά έχει λεχθεί ότι *“τη γη δεν την κληρονομήσαμε από τους πατεράδες μας αλλά την έχουμε δανειστεί από τα παιδιά μας”*, καθώς οι επιπτώσεις μπορεί να αποβούν μοιραίες για τις επόμενες γενιές. Με την **αυτάρκεια**, δηλ., να αρκούμεθα στα απαραίτητα, θα έχουμε επάρκεια αγαθών, και η φύση θα μπορεί να ανταποκριθεί στις ανάγκες των επερχόμενων γενεών, διαθέτοντας τα απαραίτητα αποθέματα (**αειφόρος ανάπτυξη**).Η Εκκλησία πρωτοστάτησε στην οικολογική ευαισθητοποίηση με πρωτοβουλία του Οικουμενικού Πατριαρχείου, το οποίο μάλιστα καθιέρωσε την **1η Σεπτεμβρίου** (αρχή του εκκλησιαστικού έτους), **ως Ημέρα Προσευχής για την προστασία του περιβάλλοντος**. Αυτό που προσδοκά η Εκκλησία **δεν είναι απλώς η αιώνια ύπαρξη της ψυχής** μετά τον βιολογικό θάνατο, αλλά η **ανάσταση ολόκληρου του ανθρώπου (ψυχή και σώμα)** και **η τελική κατάργηση της φθοράς και του θανάτου στον άνθρωπο και σ’ ολόκληρο το σύμπαν**. **Οι άγιοί μας, με τα ακέραια και άφθαρτα λείψανά τους** (όπως, λ.χ., ο Άγιος Σπυρίδων), **βεβαιώνουν ήδη στη ζωή αυτή** **την αλήθεια της αιωνιότητας**.  |